
Beşinci Risalə: 
Peyğəmbər (sallallahu əleyhi va səlləm) 
mövludunun və digər doğum günlərinin qeyd 
edilməsinin hökmü 
Həmd  yalnız Allaha məxsusdur!  Salat və salam 
Peyğəmbərimiz  Muhammədə,  onun  ailəsinə, 
səhabələrinə  və  Onun  yolunu  tutub  gedənlərin 
üzərinə olsun! 
Daha  sonra:  Çoxsaylı  insanlar  tərəfindən 
Peyğəmbərin  (sallallahu  əleyhi  va  səlləm) 
mövludunun  qeyd  olunması,  mövlud  mərasimi 
zamanı  Peyğəmbər  (sallallahu  əleyhi  va  səlləm) 
üçün  ayağa  qalxılması,  ona  salam  verilməsi  və 
mövludlarda  edilən  digər  əməllərlə  bağlı  suallar 
təkrar-təkrar verilmişdir. 
Cavab  olaraq  deyilir:  Peyğəmbərin  (sallallahu 
əleyhi  va  səlləm)  mövludunun  və  digər  doğum 
günlərinin qeyd edilməsi icazəli deyildir. Çünki bu, 
dinə  sonradan  əlavə  edilmiş  bidətlərdəndir. 
Peyğəmbər (sallallahu əleyhi va səlləm) Özü üçün 
bunu etməmişdir, həmçinin Raşidi Xəlifələri, digər 
səhabələr (Allah onlardan razı olsun) və üç fəzilətli 
əsrdə yaxşı işlərdə onların ardınca gedən tabiinlər 
də bu işi etməmişdir. Onlar sünnəni ən yaxşı bilən, 

Allah  Rəsuluna  (sallallahu  əleyhi  va  səlləm)  ən 
kamil sevgi bəsləyən və Onun şəriətinə ən çox tabe 
olan  insanlardır.  Uca  Allah  açıq-aşkar  Kitabında 
belə buyurmuşdur: 
...﴿


























































... ﴾ 
 (Allahın  rəsulu  sizə  nə  verirsə,  onu  götürün, 
nəyi də qadağan edirsə, ondan çəkinin). 
[Həşr: 7]. İzzət və Cəlal sahib olan Allah buyurur: 
...﴿















































































﴾ 
 (Qoy  onun  əmrinə  qarşı  çıxanlar  başlarına  bir 
bəla  gəlməsindən  yaxud  özlərinə  ağrılı-acılı  bir 
əzab üz verməsindən qorxsunlar). [Nur: 63]. Pak və 
Uca olan Allah buyurur: 
﴿

































































































﴾ 
 (Allahın  Rəsulunda  sizlər,  Allaha  və  Axirət 
gününə  ümidini  bağlayanlar  və  Allahı  çox  zikr 
edənlər üçün gözəl örnək vardır). [Əhzab: 21]. Uca 
Allah buyurur: 
﴿




































































































































































































﴾ 

 (Dində  hamını  ötüb  keçən  ilk  mühacirlərə  və 
ənsara,  həmçinin  yaxşı  işlər  görməkdə  onların 
ardınca  gedənlərə  gəlincə,  Allah  onlardan  razıdır, 
onlar  da  Allahdan  razıdırlar.  (Allah)  onlar  üçün 
(ağacları  və  qəsrləri)  altından  çaylar  axan,  içində 
əbədi  qalacaqları  cənnətlər  hazırlamışdır.  Bu, 
böyük uğurdur). [Tövbə: 100]. Uca Allah buyurur: 
...﴿





















































































... ﴾ 
 (Bu  gün  dininizi  sizin  üçün  kamil  etdim,  sizə 
olan  nemətimi  tamamladım  və  sizin  üçün  din 
olaraq İslamı bəyəndim). [Maidə: 3]. Bu mənada bir 
çox  ayələr  mövcuddur.  Peyğəmbər  (sallallahu 
aleyhi  va  səlləm)  Səhih  bir  hədisdə  belə 
buyurmuşdur: 
















































 
 "Kim  bizim  bu  işimizdə  (dinimizdə)  onda 
olmayan bir yenilik edərsə o, rədd olunar". Yəni: O 
əməli,  özünə  qaytarılar.  Peyğəmbər  (sallallahu 
aleyhi  va  səlləm)  başqa  bir  hədisdə  belə 
buyurmuşdur: 

































































































 






















 









































 
 "Sizə mənim sünnəmi və məndən sonra gələcək 

doğru  yolda  olan  raşidi  xəlifələrin  sünnəsini 
tövsiyə  edirəm.  Onlara  möhkəm  sarılın.  Onlardan 
azı  dişlərinizlə  yapışın.  Dinə  əlavə  edilmiş 
yeniliklərdən çəkinin. Çünki hər bir yenilik bidətdir 
və  hər  bir  bidət  isə  zəlalətdir".  Bu  iki  hədisdə 
bidətləri  ortaya  çıxarmaq  və  onlarla  əməl  etmək 
barədə şiddətli xəbərdarlıq vardır. 
Belə  mövludların  keçirilməsi,  Uca  Allahın  bu 
ümmət üçün dini kamil şəkildə tamamlamadığı və 
Peyğəmbərimizin  (sallallahu  aleyhi  va  səlləm) 
ümmətə  vacib  olan  bütün  hökmləri  tam  şəkildə 
çatdırmadığı  təəssüratını  yaradır.  Sonradan 
meydana  çıxan  bu  insanlar  isə,  Allahın  icazə 
vermədiyi yenilikləri Onun şəriətinə daxil etdilər və 
bunu  da  Allaha  yaxınlaşmaq  vasitəsi  kimi  təqdim 
edirlər. Bu isə şübhəsiz ki, böyük bir təhlükədir və 
həm Uca Allaha, həm də Onun Rəsuluna (sallallahu 
aleyhi  va  səlləm)  qarşı  bir  etirazdır.  Halbuki  Uca 
Allah Öz qulları üçün dini kamil etmiş, onlara olan 
nemətini  tamamlamışdır.  Peyğəmbər  (sallallahu 
aleyhi  va  səlləm)  isə  risaləti  tam  şəkildə  təbliğ 
etmiş,  Cənnətə  aparan  və  Cəhənnəmdən 
uzaqlaşdıran  hər  bir  yolu  ümmətinə  bəyan 
etmişdir.  Səhih  hədisdə  Abdullah  bin  Əmr  (Allah 
ondan  razı  olsun)  rəvayət  edir  ki,  Rəsulullah 
(sallallahu aleyhi va səlləm) belə buyurmuşdur: 















































































































 
 "Allahın  göndərdiyi  hər  bir  peyğəmbər 
üzərində, öz ümmətinə onlar üçün ən xeyirli olanı 
göstərmək  və  ən  şərli  olandan  xəbərdar  etmək 
haqq  idi".  Hədisi  Müslim  öz  "Səhih"  əsərində 
rəvayət etmişdir. 
Məlumdur ki, Peyğəmbərimiz (sallallahu aleyhi 
va  səlləm)  peyğəmbərlərin  ən  əfzəli,  onların 
sonuncusu,  həmçinin  risalətini  ən  kamil  şəkildə 
təbliğ edən və ümmətinə ən gözəl şəkildə nəsihət 
verəndir. Əgər mövludların keçirilməsi Uca Allahın 
razı  olduğu  dinin  bir  hissəsi  olsaydı,  Allah  Rəsul 
(sallallahu aleyhi va  səlləm)  bunu  ümmətə  bəyan 
edərdi  ya  Öz  həyatında  nümunə  göstərərdi  ya da 
səhabələri  (Allah  onlardan  razı  olsun)  bunu 
edərdilər.  Lakin  bunlardan  heç  biri  baş 
vermədiyindən  məlum  olur  ki,  bu  əməlin  İslamla 
heç  bir  əlaqəsi  yoxdur.  Əksinə,  bu  —  əvvəlki 
hədislərdə  də  qeyd  edildiyi  kimi  —  Rəsulullahın 
(sallallahu aleyhi va səlləm) ümmətini çəkindirdiyi 
bidətlərdəndir. Bu mənada bir çox ayə və hədislər 
mövcuddur. 
Alimlərin  bir  qismi  mövludların  keçirilməsini 
açıq  şəkildə inkar  etmiş və  yuxarıda qeyd  olunan 
dəlillərə,  eləcə  də  digər  sübutlara  əsaslanaraq  bu 
əməldən  çəkindirmişlər.  Lakin  sonradan  gələn 
bəziləri  bu  məsələdə  onlara  müxalif  olmuş  və  bu 

mərasimlərdə  Rəsulullah  (sallallahu  aleyhi  va 
səlləm)  barəsində  ifrata  varmaq,  qadınlarla 
kişilərin  bir  yerdə  qarışıq  olması,  musiqi 
alətlərindən istifadə olunması və pak şəriətin inkar 
etdiyi  digər  haram  hallar  yer  almadığı  təqdirdə, 
mövludların  keçirilməsinə  icazə  verildiyini 
söyləmişlər.  Onlar  bu  əməlin  "Gözəl  bidətlərdən" 
olduğunu hesab etmişlər. 
Şəriətin  ümumi  qaydası  belədir:  İnsanlar 
arasında ixtilaf edilən məsələlər Allahın Kitabına və 
Rəsulu Muhammədin (sallallahu aleyhi va səlləm) 
sünnəsinə qaytarılmalıdır. Uca Allah belə buyurur: 
﴿

































































































































































































﴾ 
 (Ey  iman  gətirənlər!  Allaha,  Peyğəmbərə  və 
özünüzdən olan əmr sahiblərinə itaət edin! Əgər bir 
şey  haqqında  mübahisə  etsəniz,  Allaha  və  Axirət 
gününə  iman  gətirmisinizsə,  onu  Allaha  və 
Peyğəmbərə qaytarın. Bu, (sizin üçün) daha xeyirli 
və  nəticə  etibarilə  daha  yaxşıdır).  [Nisa:  59].  Uca 
Allah buyurur: 
﴿









































... ﴾ 
 (İxtilafa düşdüyünüz hər hansı bir şeyin hökmü 
ancaq Allaha aiddir). [Şura: 10]. 

Biz bu məsələni, yəni: mövludların keçirilməsini, 
Allahın Kitabına qaytardıq. Orada Uca Allahın bizi 
Rəsulun (sallallahu aleyhi va səlləm) gətirdiklərinə 
tabe  olmağa  əmr  etdiyini,  Onun  qadağan 
etdiklərindən isə çəkinməyi, eyni zamanda bizə Uca 
Allahın bu ümmət üçün dinini tamamladığını xəbər 
verdiyini gördük. Bu mövlud mərasimləri Rəsulun 
(sallallahu  aleyhi  va  səlləm)  gətirdiyi  dinin  bir 
hissəsi deyildir. Beləliklə bu əməl, nə Allahın bizim 
üçün  kamil  etdiyi  dindəndir,  nə  də  Rəsula  tabe 
olmağı əmr etdiyi dini məsələlərdəndir. 
Biz  bu  məsələni  həmçinin  Peyğəmbərin 
(sallallahu  aleyhi  va  səlləm)  sünnəsinə  də 
qaytardıq.  Orada  nə  Peyğəmbərin  özü  bu  əməli 
etdiyi, nə onu əmr etdiyi, nə də səhabələrinin (Allah 
onlardan  razı  olsun)  belə  bir  şey  etdiyi  haqqında 
heç bir dəlil tapmadıq. Beləliklə biz, bu əməlin dinə 
aid olmadığını, əksinə, bunun sonradan dinə əlavə 
edilmiş  bidətlərdən,  yəhudi  və  nəsranilərin 
bayramlarında  onlara  bənzəməkdən  ibarət 
olduğunu anladıq. 
Bununla da, az da olsa bəsirət sahibi olan, haqqı 
axtarmaqda  səmimi  və  ədalətli  olan  hər  kəsə, 
mövludların  qeyd  edilməsinin  İslam  dinindən 
olmadığı,  əksinə,  bunun  Allah  və  Rəsulunun 
(sallallahu  aleyhi  va  səlləm)  tərk  edilməsini  və 
ondan  çəkinilməsini  əmr  etdiyi,  sonradan  dinə 
əlavə  edilərək  ortaya  çıxan  bidətlərdən  olduğu 

aydın  olur.  Ağıllı  bir  insan,  bu  əməli  dünyanın 
müxtəlif  bölgələrində  edənlərin  çoxluğuna 
aldanmamalıdır.  Çünki  haqq,  insanların  çoxunun 
əməli etməsi ilə deyil, yalnız şəri dəlillərlə tanınar. 
Uca  Allah  yəhudi  və  nəsranilər  barəsində  belə 
buyurur: 
﴿
















































































































 ﴾ 
 (Onlar  dedilər:  “Yəhudilərdən  və  ya 
nəsranilərdən  başqa  heç  kəs  Cənnətə  daxil 
olmayacaq!” Bu onların xam xəyallarıdır. De: “Əgər 
doğru  deyirsinizsə,  dəlilinizi  gətirin!”).  [Bəqərə: 
111]. Uca Allah buyurur: 
﴿






















 





























...﴾ 
 (Əgər  sən  yer  üzündə  olanların  əksəriyyətinə 
itaət  etsən,  onlar səni Allah  yolundan  azdırarlar). 
[Ənam: 116]. 
Üstəlik,  bu  mövlud  mərasimlərinin  əksəriyyəti 
bidət  olmaqla  yanaşı,  qadınlarla  kişilərin  qarışıq 
şəkildə  iştirakı,  mahnıların  və  musiqi  alətlərinin 
istifadə olunması, sərxoşedici içkilərin və narkotik 
maddələrin qəbul edilməsi kimi haram, münkər və 
s.  şər  əməllərdən  də  xali  olmur.  Bəzən  mövlud 
mərasimlərində bundan da daha böyük bir günah 
baş  verir.  Bu,  böyük  şirkdir.  Bu  isə,  Peyğəmbəri 
(sallallahu aleyhi va səlləm) və ya digər övliyaları 

həddindən artıq tərifləyərək ifrata varmaq, onlara 
dua  etmək,  onlardan  yardım  və  kömək  diləmək, 
qeybi  bildiklərinə  inanmaq  kimi  küfr  xarakterli 
əməllərlə  baş verir.  Bu cür hallar, bir  çox insanın 
Peyğəmbərin (sallallahu aleyhi va səlləm) və övliya 
adlandırdıqları  şəxslərin  mövludlarını  qeyd 
edərkən  tez-tez  müşahidə  olunur.  Rəsulullah 
(sallallahu  aleyhi  va  səlləm)  bu  barədə  Səhih 
hədisdə belə buyurmuşdur: 






























































 
 "Dində ifrata varmaqdan çəkinin! Çünki sizdən 
əvvəlkiləri  həlak  edən, məhz dində  ifrata  varmaq 
olmuşdur". Peyğəmbər (sallallahu aleyhi va səlləm) 
başqa bir hədisdə belə buyurmuşdur: 











































































 
 "Nasranilər  Məryəm  oğlunu  şişirtdikləri  kimi, 
siz  də  məni  şişirtməyin!  Mən  sadəcə  Allahın 
quluyam. Elə isə (mənə): “Allahın qulu və rəsulu!” – 
deyin".  Hədisi  Buxari  "Səhih'"  əsərində,  Ömərdən 
(Allah ondan razı olsun) rəvayət etmişdir. 
Ən qəribə və təəccüblü hallardan biri də odur ki, 
bir  çox  insanlar  bu  bidət  sayılan  bayram  və 
mərasimlərdə  fəallıq  göstərir,  iştirak  etməyə 
çalışır, onları müdafiə edirlər. Amma Allahın vacib 
etdiyi  cümə  və  camaat  namazlarına  gəlməyə  isə 

laqeyd yanaşırlar. Onlar buna əhəmiyyət vermirlər 
və  böyük  bir  günah  işlətdiklərini  düşünmürlər. 
Şübhəsiz  ki,  bu,  imanın  zəifliyindən,  bəsirətin 
azlığından  və  qəlblərin  çoxlu  günahlar  və 
itaətsizliklərlə  örtülməsinin  nəticəsidir.  Allahdan 
bizə  və  bütün  müsəlmanlara  afiyət  (salamatlıq) 
diləyirik. 
Bu  məsələlərdən  biri  də  budur  ki,  bəziləri 
Peyğəmbərin (sallallahu aleyhi va səlləm) mövlud 
mərasimlərinə  qatıldığını  zənn  edirlər.  Bu 
səbəbdən  də  ayağa  qalxaraq  onu  salamlayır  və 
qarşılayırlar.  Bu  isə  ən  böyük  batillərdən  və  ən 
çirkin  cəhalət  nümunələrindəndir.  Çünki 
Peyğəmbər  (sallallahu  aleyhi  va  səlləm)  Qiyamət 
gününədək  qəbrindən  çıxmaz,  heç  kəslə  əlaqə 
saxlamaz  və  insanların  toplantılarına  qatılmaz. 
Əksinə, O, Qiyamət gününə qədər qəbrindədir, ruhu 
isə  Rəbbinin  yanında  ən  ali  və  ən  şərəfli 
məqamdadır. Uca Allah belə buyurur: 
﴿








































































﴾ 
 (Bundan sonra siz mütləq öləcəksiniz. 
 Sonra  da  Qiyamət  günü  di-ril-di-lə-cəksiniz). 
[Muminun: 15, 16]. 
Peyğəmbər  (sallallahu  aleyhi  va  səlləm)  belə 
buyurmuşdur: 















































































 

 "Mən Qiyamət günü qəbrindən ilk çıxacaq insan 
olacam.  Mən  ilk  şəfaət  edən  və  şəfaəti  qəbul 
olunanam". Rəbbindən ona ən əfzəl salat və salam 
olsun. 
Bu iki mübarək ayə, hədisi-şərif və bu mənada 
gəlmiş digər ayə və hədislərin hamısı, Peyğəmbərin 
(sallallahu  aleyhi  va  səlləm)  və  digər  vəfat  etmiş 
şəxslərin  yalnız  Qiyamət  günü  qəbirdən 
çıxacaqlarına dəlalət edir. Bu məsələ İslam alimləri 
arasında  ittifaqla  qəbul  edilmişdir  və  bu  barədə 
aralarında  heç  bir  ixtilaf  yoxdur.  Odur  ki,  hər  bir 
müsəlman bu kimi məsələlərə diqqətlə  yanaşmalı 
və  Uca  Allahın  barəsində  heç  bir  dəlil  nazil 
etmədiyi,  cahillərin  və  onlara  bənzəyənlərin 
sonradan  uyduraraq  dinə  əlavə  etdikləri  bidət  və 
xurafatlardan  uzaq  durmalıdır.  Yardım  yalnız 
Allahdandır.  Biz  yalnız  Ona  güvənirik.  Qüdrət  və 
güc yalnız ən Uca və ən Böyük Allahdadır! 
Amma Peyğəmbərə (sallallahu aleyhi va səlləm) 
salat və salam göndərməyə gəldikdə isə bu, Allaha 
yaxınlaşdıran  ən  fəzilətli  ibadətlərdən  və  saleh 
əməllərdən biridir. Uca Allah belə buyurur: 
﴿





































































































﴾ 
 (Həqiqətən  Allah  və  mələkləri  Peyğəmbərə 
salavat  gətirirlər.  Ey  iman  gətirənlər!  Siz  də  ona 
salavat gətirib, layiqincə salamlayın!). [Əhzab: 56]. 

Peyğəmbər  (sallallahu  aleyhi  va  səlləm)  belə 
buyurmuşdur: 









































 
 "Kim  mənə  bir  salavat  gətirsə,  Allah  ona  on 
salavat  endirər  (verər)".  Peyğəmbərə  (sallallahu 
aleyhi  va  səlləm)  salavat  gətirmək  hər  zaman 
şəriətə  uyğundur,  lakin bu,  hər  namazın sonunda 
daha da təkid edilmişdir (təkidlidir). Hətta bir qrup 
alimlərə  görə,  hər  namazın  son  "Təşəhhüdündə" 
salavat gətirmək vacibdir. Salavat gətirmək bir çox 
məqamlarda  təkid  olunmuş  sünnə  hesab  olunur. 
Məsələn: Azandan  sonra, Peyğəmbərin  (sallallahu 
aleyhi  va  səlləm)  adı  çəkildikdə,  həmçinin  cümə 
günü və cümə gecəsində. Buna dəlalət edən çoxsaylı 
hədislər mövcuddur. 
(Sonda) Uca Allahdan diləyirik ki, bizi və bütün 
müsəlmanları  dinini  doğru-düzgün  anlayıb  onda 
sabitqədəm  etsin,  hər  bir  kəsə  sünnəyə  bağlı 
qalmağı və bidətlərdən uzaq durmağı nəsib etsin. 
Həqiqətən, O, səxavətli və kərimdir. 
Allahın  salatı  və  salamı  peyğəmbərimiz 
Muhəmmədin,  onun  ailəsinin  və  bütün 
səhabələrinin üzərinə olsun! 
 
*** 















 
Altıncı Risalə: 
İsra və Mirac gecəsini qeyd etməyin 
hökmü 
Həmd  yalnız Allaha məxsusdur!  Salat və salam 
Peyğəmbərimiz  Muhammədin,  onun  ailəsinin  və 
səhabələrinin üzərinə olsun! 
Daha sonra: Şübhəsiz ki, İsra və Mirac hadisəsi, 
Allah  Rəsulu  Muhammədin  (sallallahu  aleyhi  va 
səlləm)  doğruluğuna,  sadiqliyinə  və  Onun  Allah 
qatında uca məqama sahib olmasına dəlalət edən, 
Uca  Allahın  qüdrət  və  əzəmətini  göstərən  böyük 
ayələrindən  (möcüzələrindən)  biridir.  Eyni 
zamanda bu hadisə, Uca Allahın sonsuz qüdrətinin 
və  Onun  bütün  məxluqatdan  üstün  və  uca 
olmasının  parlaq  dəlillərindəndir.  Uca  Allah  belə 
buyurur: 
﴿




















































































































































 ﴾ 
 (Ayələrimizdən  bəzisini  ona  (Muhammədə) 
göstərmək  üçün  Öz  qulunu  gecə  vaxtı  Məscidul-
Haramdan  ətrafına  xeyir-bərəkət  verdiyimiz 
Məscidul-Əqsaya  aparan  (Allah)  pak  və 
müqəddəsdir.  Həqiqətən,  O,  Eşidəndir,  Görəndir). 
[İsra: 1]. 

Allah  Rəsulunun  (sallallahu  aleyhi  va  səlləm) 
göylərə yüksəldiyi, göylərin qapılarının Onun üçün 
açıldığı,  yeddinci  səmadan  da  yuxarıya  keçdiyi, 
orada Rəbbi ilə istədiyi şəkildə danışdığı və Ona beş 
vaxt  namazın  fərz  buyurulduğu,  çoxlu  etibarlı 
ravilər  tərəfindən  nəql  olunan  mütəvatir 
rəvayətlərlə sabit olmuşdur. Əvvəlcə Uca Allah bu 
namazları  əlli  dəfə  fərz  etmişdi.  Lakin 
Peyğəmbərimiz  Muhamməd  (sallallahu  aleyhi  va 
səlləm)  Allaha  dəfələrlə  müraciət  edərək 
yüngülləşdirmə istəmiş, nəticədə bu namazlar beş 
vaxta  endirilmişdir.  Beləliklə,  bu  namazlar  fərz 
olaraq  beş  vaxt  olsa  da,  savab  baxımından  əlli 
namaza bərabərdir. Çünki Uca  Allah hər  yaxşı bir 
əmələ  on  misli  ilə  qarşılıq  verir.  Bütün  bu 
nemətlərə görə Uca Allaha həmd və şükürlər olsun! 
İsra və Mirac hadisəsinin baş verdiyi bu gecənin, 
nə  Rəcəb  ayında,  nə  də  başqa  bir  vaxtda,  dəqiq 
olaraq hansı gecə olduğu barədə səhih hədislərdə 
heç bir məlumat yoxdur. Bu gecənin dəqiq vaxtı ilə 
bağlı  nəql  olunan  bütün  rəvayətlər,  hədis 
alimlərinin  ittifaqına  əsasən,  Peyğəmbərdən 
(sallallahu aleyhi va səlləm) sabit olmamışdır. Uca 
Allahın  bu  gecənin  dəqiq  tarixini  insanlara 
unutdurmasında  böyük  hikmət  vardır.  Əgər  bu 
gecənin  vaxtı  dəqiq  şəkildə  sabit  olsaydı  belə, 
müsəlmanlara  bu  gecəni  xüsusi  ibadətlərlə 
fərqləndirmək və ya onu bayram kimi qeyd etmək 

icazəli  olmazdı,  çünki  nə  Peyğəmbər  (sallallahu 
aleyhi  va  səlləm),  nə  də  onun  səhabələri  (Allah 
onlardan razı olsun) bu gecəni xüsusi şəkildə qeyd 
etməmiş  və  onu  fərqli  ibadətlərlə  keçirməmişlər. 
Əgər  bu  gecənin  qeyd  olunması  (bayram  kimi 
keçirilməsi)  şəriətə  müvafiq  bir  əməl  olsaydı, 
Rəsulullah  (sallallahu  aleyhi  va  səlləm)  bunu 
ümmətə  ya  sözlə,  ya  da  əməllə  açıqlayardı.  Əgər 
belə bir şey baş vermiş olsaydı, bu, mütləq bilinər 
və  məşhurlaşardı,  səhabələr  (Allah  onlardan  razı 
olsun)  da  bunu  bizə  nəql  edərdilər.  Çünki  onlar, 
ümmətin ehtiyac duyduğu hər şeyi Peyğəmbərdən 
(sallallahu aleyhi va səlləm) nəql etmiş və dində heç 
bir  şeyi  tərk  etməmişlər.  Əksinə,  onlar  hər  bir 
xeyirdə öndə olanlardır. Əgər bu gecəni qeyd etmək 
şəriətdə sabit olsaydı, şübhəsiz, ilk olaraq onlar bu 
işi  görərdilər.  Peyğəmbər  (sallallahu  aleyhi  va 
səlləm) insanlar arasında insanlara qarşı ən səmimi 
və ən çox nəsihət verən şəxs idi. O, Allahın risalətini 
tam şəkildə çatdırmış, əmanəti yerinə yetirmişdir. 
Əgər bu gecənin təzim edilməsi və qeyd olunması 
Allahın  dinindən  olsaydı,  Peyğəmbər  (sallallahu 
aleyhi va səlləm) bunu nə unudar, nə də gizlədərdi. 
Belə bir şey baş vermədiyindən, məlum olur ki, bu 
gecəni  qeyd  etmək  və  onu  xüsusi  şəkildə  təzim 
etmək İslamdan deyildir. Uca Allah bu ümmət üçün 
dinini kamil etmiş, ona olan nemətini tamamlamış 
və dinə, Allahın izn vermədiyi yenilikləri (bidətləri) 

daxil edənlərə inkar etmiş, o əməli qınamış və rədd 
etmişdir.  Uca  Allah  bu  barədə  Qurani-Kərimdə 
açıq-aşkar belə buyurur: 
...﴿





















































































... ﴾ 
 (Bu  gün  dininizi  sizin  üçün  kamil  etdim,  sizə 
olan  nemətimi  tamamladım  və  sizin  üçün  din 
olaraq İslamı bəyəndim). [Maidə: 3]. İzzət və Cəlal 
sahib olan Allah buyurur: 
﴿








































































































































﴾ 
 (Yoxsa  onların  Allahın  dində  izin  vermədiyi 
şeyləri onlar üçün qanuni edən şəriklərimi vardır?! 
Əgər  (cəzanın  gecikdirilməsinə  dair)  qəti  Söz 
olmasaydı,  aralarında  dərhal  hökm  verilərdi. 
Həqiqətən,  zalımlar  üçün  ağrılı-acılı  bir  əzab 
vardır). [Şura: 21]. 
Səhih hədislərdə Peyğəmbərin (sallallahu aleyhi 
va səlləm) bidətlərdən qəti şəkildə çəkindirməsi və 
onların  zəlalət  (azğınlıq)  adlandırması  sabit 
olmuşdur. Bu xəbərdarlıqlar, ümmətə bidətlərin nə 
qədər  təhlükəli  olduğunu  anlatmaq  və  onları  bu 
kimi  azğınlıqlara  düşməkdən  qorumaq  məqsədi 
daşıyırdı.  Bidətlərin  təhlükəsinə  dair  bu 
xəbərdarlıqlardan  biri  də,  Buxari  və  Müslimin 

"Səhih" əsərində Aişənin (Allah ondan razı olsun) 
Peyğəmbərdən (sallallahu aleyhi va səlləm) rəvayət 
etdiyi hədisdir. Bu hədisdə Peyğəmbər (sallallahu 
aleyhi va səlləm) belə demişdir: 


















































 
 "Kim  bizim  bu  işimizdə  (dinimizdə)  onda 
olmayan  bir  yenilik  edərsə  o,  rədd  olunar". 
Müslimin başqa bir rəvayətində isə belə deyilir: 














































 
 "Kim  (dində)  bizim  etmədiyimiz  (şəriət 
dəlillərinə istinad etməyən) bir əməl edərsə, o əməl 
qəbul  olunmaz".  Səhih  Müslimdə  rəvayət  edilən 
hədisdə Cabir bin Abdullah (Allah ondan razı olsun) 
belə  demişdir:  Allah  Rəsulu  (sallallahu  əleyhi  va 
səlləm) cümə xütbəsində belə deyərdi: 































































































 






 
 "Daha  sonra:  Şübhəsiz  ki,  sözlərin  ən  xeyirlisi 
Allahın  Kitabıdır,  yolların  ən  xeyirlisi  isə 
Muhammədin (sallallahu əleyhi va səlləm) yoludur. 
Əməllərin ən şərlisi isə dinə sonradan daxil edilən 
yeniliklərdir  (bidətlərdir),  hər  bir  bidət  də 
zəlalətdir".  Hədisə  Nəsai  "Ceyyid  (Yaxşı)"  isnadla 
belə bir əlavə etmişdir: 



















 

 "Hər bir zəlalət isə oddadır (Cəhənnəmdədir)". 
"Sünən" kitablarında rəvayət olunan hədisdə İrbad 
bin Səriyə (Allah ondan razı olsun) belə demişdir: 
Rəsulullah  (sallallahu  aleyhi  va  səlləm)  bizə  elə 
təsirli bir moizə etdi ki, bundan qəlblər titrədi və 
gözlər yaşla doldu. Biz: “Ey Allahın elçisi, sanki bu, 
vidalaşan  birinin  moizəsidir.  Elə  isə  bizə  tövsiyə 
et!” – dedik. Rəsulullah (sallallahu aleyhi va səlləm) 
belə dedi: 
























































































































































































 

































































 















 
 “Sizə Allahdan qorxmağı, əmiriniz bir kölə olsa 
belə,  ona tabe olub, itaət  etməyi tövsiyyə  edirəm. 
Məndən  sonra  sizdən  kim  yaşasa  çoxlu  ixtilaflar 
görəcəkdir.  Belə  olduğu  təqdirdə  siz  mənim  və 
məndən sonra doğru yolda olan Raşidi Xəlifələrin 
yoluna tabe olmağı tövsiyə edirəm. Ondan möhkəm 
yapışın və bundan azı dişlərinizlə tutun. Dinə əlavə 
edilmiş yeniliklərdən çəkinin. Çünki hər bir yenilik 
bidətdir və hər bir bidət isə zəlalətdir”. Bu mənada 
bir çox hədislər mövcuddur. 
Peyğəmbərin  (sallallahu  aleyhi  va  səlləm) 
səhabələri  və  onlardan  sonra  gələn  saleh  sələflər 
tərəfindən  bidətlərin  təhlükəsinə  dair 

xəbərdarlıqlar və onlardan çəkindirmə açıq şəkildə 
rəvayət  olunmuşdur.  Bu  isə  səbəbsiz  deyil.  Çünki 
bidət,  dində  artırma,  Allahın  icazə  vermədiyi  bir 
şeyi  dinə  daxil  etmək  və  həmçinin  Allahın  izn 
vermədiyi  bidətləri  öz  dinlərinə  əlavələr  edən 
Allahın  düşmənləri  olan  yəhudi  və  nəsranilərə 
bənzəməkdir. Çünki bidətin nəticəsi, İslam dininin 
kamilliyinə  xələl  gətirmək  və  onu  natamam 
göstərməkdir.  Halbuki bunun,  böyük fəsad,  çirkin 
bir  münkər  və  Uca  Allahın  bu  açıq  ayəsinə  zidd 
olduğu məlumdur: 
...﴿





























...﴾ 
 (Bu  gün  dininizi  sizin  üçün  kamil  etdim). 
[Maidə:  3]. Həmçinin  bu, Peyğəmbərin  (sallallahu 
aleyhi va səlləm) bidətlərdən çəkinməyi və ondan 
uzaq  durmağı  əmr  edən  hədislərinə  açıq-aydın 
müxalif olmaqdır. 
Ümid  edirəm  ki,  qeyd  etdiyimiz  dəlillər,  haqqı 
axtaran şəxs üçün bu bidətin — yəni: İsra və Mirac 
gecəsini qeyd etmə bidətinin — inkar edilməsində, 
bu əməlin İslamda əsası olmadığını göstərməkdə və 
ondan  çəkindirilməsinin  vacibliyini  isbat  etmək 
baxımından kifayət qədər yetərlidir. 
Uca Allahın müsəlmanlara nəsihət etməyi vacib 
buyurması,  onlar  üçün  din  olaraq  nəyi  şəriət 
etdiyini açıqlamağı əmr etməsi və elmi gizlətməyi 
haram etməsi səbəbilə, bir çox ölkələrdə yayılmış 

və bəziləri tərəfindən dinin bir hissəsi olaraq hesab 
edilən bu bidət barəsində müsəlman qardaşlarımı 
xəbərdar etməyi zəruri hesab etdim. 
Uca Allahdan diləyirəm ki, bütün müsəlmanların 
halını  islah  etsin,  onlara  din  anlayışı (dində  fəqih 
olmağı) bəxş etsin, bizi və onları haqqa yönəlməyə, 
onda  sabit  qalmağa  və  ona  zidd  olan  hər  şeydən 
uzaq  durmağa  müvəffəq  etsin.  Həqiqətən,  bunu 
edən və buna gücü yetən yalnız Odur. 
Allahın salatı, salamı və bərəkəti qulu və rəsulu 
olan peyğəmbərimiz Muhammədin, onun ailəsinin 
və səhabələrinin üzərinə olsun! 
 
 
*** 















 
Yeddinci Risalə: 
Şaban ayının yarısının gecəsini (Bəraət 
gecəsini) qeyd etməyin hökmü 
Dinimizi  bizim  üçün  kamil  edən,  bizə  olan 
nemətini tamamlayan Allaha həmd olsun. Tövbə və 
mərhəmət peyğəmbəri olan peyğəmbəri və rəsulu 
Muhammədin (sallallahu aleyhi va səlləm) üzərinə 
salat və salam olsun. 
Daha sonra: Uca Allah buyurur: 
...﴿





















































































... ﴾ 
 (Bu  gün  dininizi  sizin  üçün  kamil  etdim,  sizə 
olan  nemətimi  tamamladım  və  sizin  üçün  din 
olaraq  İslamı  bəyəndim).  [Maidə:  3].  Uca  Allah 
buyurur: 
﴿




























































...﴾ 
 (Yoxsa  onların  Allahın  dində  izin  vermədiyi 
şeyləri  onlar  üçün  qanuni  edən  şəriklərimi 
vardır?!).  [Şura:  21].  Buxari  və  Müslimin  "Səhih" 
əsərində Aişənin (Allah ondan razı olsun) rəvayət 
etdiyi  hədisdə  Peyğəmbər  (sallallahu  aleyhi  va 
səlləm) belə demişdir: 



















































 
 "Kim  bizim  bu  işimizdə  (dinimizdə)  onda 
olmayan  bir yenilik  edərsə  o,  rədd olunar". Səhih 
Müslimdə  rəvayət  edilən  hədisdə  Cabir  bin 
Abdullah  (Allah  ondan  razı  olsun)  belə  demişdir: 
Allah  Rəsulu  (sallallahu  əleyhi  va  səlləm)  cümə 
xütbəsində belə deyərdi: 






































































































 



















 
 "Daha  sonra:  Şübhəsiz  ki,  sözlərin  ən  xeyirlisi 
Allahın  Kitabıdır,  yolların  ən  xeyirlisi  isə 
Muhammədin (sallallahu əleyhi va səlləm) yoludur. 
Əməllərin ən şərlisi isə dinə sonradan daxil edilən 
yeniliklərdir  (bidətlərdir),  hər  bir  bidət  də 
zəlalətdir".  Bu  mənada  çoxsaylı  ayə  və  hədislər 
mövcuddur ki, bütün bunlar, Uca Allahın bu ümmət 
üçün  dinini  kamil  etməsinə  və  ona  olan  nemətini 
tamamlamasına  açıq-aşkar  dəlalət  edir.  Uca  Allah 
Peyğəmbərini  (sallallahu  aleyhi  va  səlləm)  yalnız 
aydın  şəkildə  təbliğ  etdikdən,  Allahın  bu  ümmət 
üçün şəriət buyurduğu bütün söz və əməlləri bəyan 
etdikdən  sonra  vəfat  etdirdir.  Peyğəmbər 
(sallallahu  əleyhi  va  səlləm)  insanların  Onun 
vəfatından  sonra  hətta  yaxşı  niyyətlə  olsa  belə 
İslam  dininə  nisbət  edərək  ortaya  çıxardıqları 
bütün söz və əməlləri onu icad edən şəxsin üzərinə 

geri  qayıtdığını  açıqlamışdır.  Bu  məsələni  Allah 
Rəsulunun (sallallahu əleyhi va səlləm) səhabələri 
də  bilmiş, onlardan  sonra gələn  İslam alimləri  bu 
anlayış  üzərində  olmuş,  bidətləri  rədd  etmiş  və 
insanları  onlardan  çəkinməyə  çağırmışlar.  Bunu 
İbn  Vaddah,  Tartuşi,  Əbu  Şamə  və  başqaları  kimi 
sünnənin  uca  tutulması  və  bidətlərin  inkarı 
mövzusunda əsər yazanların hamısı qeyd etmişdir. 
İnsanların icad etdiyi bidətlərdən biri də, Şaban 
ayının  yarısının  gecəsini  (Bəraət  gecəsini)  qeyd 
etmək  və  həmin  günü  xüsusi  olaraq  oruc  tutmaq 
bidətidir.  Bu  barədə  etimad  edilə  biləcək  heç  bir 
dəlil yoxdur. Onun fəzilətinə dair bəzi zəif hədislər 
varid olmuşdur, lakin bu hədislərə əsaslanmaq caiz 
deyildir. 
Şəban  ayının  yarısının  gecəsində  qılınan 
namazların  fəziləti  barəsində  gələn  rəvayətlərin 
hamısı uydurmadır. Bu məsələyə dair bir çox İslam 
alimi  həmin  hədislərin  uydurma  olduğunu 
bildirmişdir.  İnşallah,  onların  sözlərindən  bir 
neçəsini irəlidə qeyd edəcəyik. 
Bu mövzuda Şam əhli və başqalarından olan bəzi 
sələflərdən də rəvayətlər nəql edilmişdir. 
Əksər  alimlərin  ittifaqına  əsasən,  bu  gecənin 
qeyd olunması bir bidətdir. Onun fəziləti haqqında 
nəql  olunan  hədislərin  hamısı  zəif,  bəziləri  isə 
uydurmadır. Bu məsələyə diqqət çəkənlərdən biri 
də  Hafiz  ibn  Rəcəbdir.  O,  bu  barədə  "Lətaif  əl-

Məarif" adlı kitabında bəhs etmişdir. Eyni zamanda, 
başqa alimlər də bu hədislərin uydurma olduğunu 
qeyd etmişlər. Aydındır ki, zəif hədislər yalnız əsli 
səhih  dəlillərlə  sabit  olan  ibadətlərə  dair 
mövzularda  əməl  edilir.  Şəban  ayının  yarısı 
gecəsinin (Bəraət gecəsinin) qeyd edilməsi isə heç 
bir  səhih  əsasa  əsaslanmır  və  zəif  hədislərlə 
dəstəklənə bilməz. Bu mühüm qaydanı İmam Əbu 
əl-Abbas  Şeyxul-İslam  ibn  Teymiyyə  (Allah  ona 
rəhmət etsin) qeyd etmişdir. 
Ey  oxucu!  Sənə  bu  məsələ  ilə  əlaqədar  bəzi 
alimlərin sözlərini təqdim edirəm ki, mövzu barədə 
aydın təsəvvürün olsun. 
Alimlər  (Allah  onlara  rəhmət  etsin)  insanların 
ixtilaf  etdiyi  məsələlərdə  hökmü,  Uca  Allahın 
Kitabına  və  Allah  Rəsulunun  (səllallahu  əleyhi  va 
səlləm)  sünnəsinə  qaytarmağın  vacib  olduğuna 
dair ittifaq etmişlər. Onlardan biri və ya hər ikisi ilə 
verilmiş  hökm  şəriətin  əməl  olunması  vacib  olan 
hökmüdür.  Onlara  zidd  olan  hər  şeydən  uzaq 
durmaq  vacibdir.  Kitabda  və  Sünnədə  ibadət 
olduğu  barədə  hökm  verilməyən  hər  bir  əməl 
bidətdir. Belə bir əməlin icrası caiz deyil, onu təşviq 
etmək və tərifləmək isə qəti şəkildə yolverilməzdir. 
Uca Allah Təala buyurur: 
﴿


































































































































































































﴾ 
 (Ey  iman  gətirənlər!  Allaha,  Peyğəmbərə  və 
özünüzdən olan əmr sahiblərinə itaət edin! Əgər bir 
şey  haqqında  mübahisə  etsəniz,  Allaha  və  Axirət 
gününə  iman  gətirmisinizsə,  onu  Allaha  və 
Peyğəmbərə qaytarın. Bu, (sizin üçün) daha xeyirli 
və  nəticə  etibarilə  daha  yaxşıdır).  [Nisa:  59].  Uca 
Allah buyurur: 
﴿









































... ﴾ 
 (İxtilafa düşdüyünüz hər hansı bir şeyin hökmü 
ancaq Allaha aiddir). [Şura: 10]. Uca Allah buyurur: 
﴿













































































...﴾ 
 (De:  “Əgər  siz  Allahı  sevirsinizsə,  mənim 
ardımca  gəlin  ki,  Allah  da,  sizi  sevsin  və 
günahlarınızı  bağışlasın.  Allah  bağışlayandır, 
rəhmlidir”).  [Əli  İmran:  31].  İzzət  və  Cəlal  sahib 
olan Allah buyurur: 
﴿
































































































































﴾ 
 (Xeyr,  sənin  Rəbbinə  and  olsun  ki,  onlar  öz 
aralarında baş verən  ixtilaflarda səni hakim  təyin 
etməyincə,  sonra  da  verdiyin  hökmlərə  görə 
özlərində bir sıxıntı duymadan sənə tam bir itaətlə 
təslim  olmayınca  iman  gətirmiş  olmazlar).  [Nisa: 
65]. Bu mənanı ifadə edən ayələr çoxdur və onların 

hamısı insanların ixtilaf etdiyi məsələlərin Kitab və 
Sünnəyə  qaytarılmasının, eləcə də  onların verdiyi 
hökmə razı qalmağın vacibliyini açıq şəkildə ortaya 
qoyur.  Çünki  bu,  həqiqi  imanın  tələbidir  və  həm 
dünyada,  həm  də  axirətdə  insanlar  üçün  daha 
xeyirli və nəticə etibarilə daha yaxşı olandır. 
Hafiz  ibn  Rəcəb  (Allah  ona  rəhmət  etsin)  bu 
məsələyə  dair  "Lətaif  əl-Məarif"  adlı  kitabında  — 
əvvəlki sözlərindən sonra — belə demişdir: 
"Şəban ayının yarısı gecəsinə (Bəraət gecəsinə) 
Xalid  bin  Məadən,  Məkhul,  Loğman  bin  Amir  və 
digərləri  kimi  Şam  əhlindən  olan  bəzi  tabiinlər 
böyük  əhəmiyyət  verər,  həmin  gecədə  ibadətə 
xüsusi  səylə  yanaşardılar.  İnsanlar  da  bu  gecənin 
fəzilət  və  əzəməti  barədə  anlayışı  məhz  onlardan 
öyrəndilər. Bəziləri isə onlara bu barədə məlumatın 
israiliyyat əsərlərindən gəlib çatdığını demişdir. Bu 
hal onlar vasitəsilə müxtəlif diyarlarda yayıldıqdan 
sonra,  insanlar  bu  məsələdə  ixtilafa  düşdülər. 
Onlardan bəziləri bu görüşü qəbul etdi və bu gecəni 
uca  tutmaqda  onlara  qoşuldu.  Bu  qəbildə  olanlar 
arasında  Bəsrə  əhlindən  olan  bəzi  zahidlər  və 
digərləri də vardır. Hicaz diyarının bir çox alimləri 
isə bunu rədd etmişdir. Onların arasında: Əta, İbn 
Əbi Muleykə də vardır. Bu fikri Əbdurrahman bin 
Zeyd  bin  Əsləm,  Mədinənin  fəqihlərindən  nəql 
etmişdir.  Həmçinin  bu,  Maliki  məzhəbinin 
davamçılarının  və  digər  alimlərin  rəyidir.  Onlar 

hamısı bunun bidət olduğunu deyiblər. 
Şam  əhlindən  olan  alimlər bu  gecənin  ibadətlə 
necə  keçirilməli  olduğu  barədə  iki  fərqli  rəyə 
bölünmüşlər: 
Birinci:  Şəban  ayının  yarısı  (15-ci)  gecəsini 
məscidlərdə camaatla birlikdə ibadətlə keçirilməsi 
müstəhəbdir.  Xalid  bin  Məadən  və  Loğman  bin 
Amir və başqaları bu gecədə ən gözəl geyimlərini 
geyinər, ətirlənər, sürmə çəkər və gecəni məsciddə 
ibadətlə  keçirərdilər.  İshaq  bin  Rahaveyh  də  bu 
rəydə  onlara  müvafiq  olmuşdur.  İshaq  bin 
Rahaveyh  Şəban  ayının  yarısı  (15-ci)  gecəsini 
məscidlərdə camaatla birlikdə ibadətlə keçirilməsi 
barədə belə demişdir: Bu, bidət deyildir. Bunu Harb 
əl-Kirməni öz "Məsəil" adlı əsərində nəql etmişdir. 
İkinci:  Şəban  ayının  yarısı  (15-ci)  gecəsində 
məscidlərdə  camaat  halında  namaz  qılmaq, 
hekayətlər  söyləmək  və  dua  etmək  məkruhdur. 
Lakin  bir  şəxsin  özü,  təkbaşına  namaz  qılması 
(ibadət  etməsi)  məkruh sayılmır.  Bu,  Şam  əhlinin 
imam,  fəqih  və  alim  olan  Əvzainin  görüşüdür. 
İnşaallah,  bu  rəy  daha  doğru  rəydir".  Daha  sonra 
belə  dedi:  "İmam  Əhmədin  Şəban  ayının  yarısı 
gecəsi  (Bəraət  gecəsi)  haqqında  bir  sözü  məlum 
deyil.  Lakin  İmam  Əhmədin  bayram  gecələrinin 
(Fitr  və  Qurban  gecələrinin)  ibadətlə 
keçirilməsinin  müstəhəb  olub-olmaması  ilə  bağlı 
iki rəyi olduğuna əsaslanaraq, Şəban ayının  yarısı 

gecəsinin  (Bəraət  gecəsinin)  də  ibadətlə 
keçirilməsinin  müstəhəb  olub-olmaması  barədə 
Onun  iki  müxtəlif  rəyi  olduğunu  söyləmək 
mümkündür.  Belə  ki,  O,  (bir  rəvayətdə)  bayram 
gecələrin  camaatla  birlikdə  ibadətlə  keçirilməsini 
müstəhəb  saymamışdır.  Çünki  bu  barədə  nə 
Peyğəmbərdən (səllallahu əleyhi va səlləm), nə də 
səhabələrdən bir rəvayət gəlməmişdir". Başqa bir 
rəvayətə  isə  İmam  Əhməd  tabiinlərdən  olan 
Abdurrahman  bin  Yəzid  bin  əl-Əsvədin  əməlinə 
əsasən  bayram  gecələrin  ibadətlə  keçirməyi 
müstəhəb saymışdır. Eləcə də  Şəban ayının  yarısı 
gecəsi  (Bəraət  gecəsi)  barəsində  də  eyni  hökm 
tətbiq  olunur.  Yəni:  İmam  Əhmədin  bu  gecənin 
ibadətlə keçirilməsini müstəhəb saydığı qənaətinə 
gəlmək  mümkündür.  Bu  gecənin  ibadətlə 
keçirilməsi  barədə  nə  Peyğəmbərdən  (səllallahu 
əleyhi va səlləm), nə də səhabələrdən bir şey sabit 
olmamışdır.  Lakin  bu  barədə  Şam  əhlindən  olan 
görkəmli fəqih tabiinlərindən bu barədə rəvayətlər 
nəql olunmuşdur. 
Hafiz  İbn  Rəcəbin  (Allah  ona  rəhmət  etsin) 
sözündən  gətirilən  məzmun  burada  tamamlanır. 
Onun  bu  sözlərində  Şəban  ayının  yarısı  gecəsi 
(Bəraət  gecəsi)  barəsində  nə  Peyğəmbərdən 
(səllallahu əleyhi va səlləm), nə də səhabələrindən 
(Allah onlardan razı olsun) hər hansı bir şeyin sabit 
olmadığı açıq şəkildə bildirilmişdir. 

Amma  Əvzainin  (Allah  ona  rəhmət  etsin)  bu 
gecənin  fərdi  şəkildə  ibadətlə  keçirilməsinin 
müstəhəb  saymasına  və  Hafiz  İbn  Rəcəbin  də  bu 
rəyi qəbul etməsinə gəldikdə isə bu, qərib  və zəif 
bir rəydir. Çünki hər hansı bir şeyin şəri dəlillərlə 
dinə aid olduğu sübuta yetirilmədikdə, müsəlmanın 
onu  istər  fərdi  şəkildə,  istər  camaatla,  istər  gizli, 
istərsə  də  açıq  şəkildə,  Peyğəmbərin  (səllallahu 
əleyhi  və  səlləm)  sözünün  ümumi  mənasına 
əsaslanaraq  Allahın  dinində  yeni  bir  şey  kimi 
ortaya çıxarması caiz deyildir. 














































 
 "Kim  (dində)  bizim  etmədiyimiz  (şəriət 
dəlillərinə istinad etməyən) bir əməl edərsə, o əməl 
qəbul olunmaz". Bu və digər dəlillər də bidətlərin 
rədd olunmasına və onlardan çəkinilməsinə dəlalət 
edir. 
İmam Əbu Bəkr Tartuşi (Allah ona rəhmət etsin) 
özünün  "Havadis  val-Bidəa)  adlı  kitabında  belə 
yazır: 
"İbn  Vaddah  Zeyd  bin  Əsləmin  belə  dediyini 
rəvayət  edir:  Biz  öz  şeyxlərimizdən  və 
fəqihlərimizdən  heç  birinin  Şəban  ayının  yarısı 
gecəsinə  (Bəraət  gecəsinə)  əhəmiyyət  verdiyini, 
Məkhulun (bu gecənin  fəziləti haqqında) hədisinə 
əhəmiyyət  verdiklərini  və  bu  gecənin  başqa 
gecələrdən  üstün  olduğunu  düşündüklərini 

görmədik". 
İbn  Əbi  Müleykəyə  belə  deyildi:  Ziyad  ən-
Numeyri belə deyir: “Şəban ayının yarısı gecəsinin 
(Bəraət  gecəsinin)  savabı  (əciri)  Qədr  gecəsinin 
savabı kimidir”. İbn Əbi Müleykəyə belə dedi: “Əgər 
bunu  eşitsəydim  və  əlimdə  çubuq  olsaydı,  onu 
vurardım”.  Ziyad  (o  zaman)  qisas  alan  (yəni: 
intiqam alan, qanı qanla ödəyən) idi. Sitatın sonu. 
Alləmə  Şovkani  (Allah  ona  rəhmət  etsin)  "əl-
Fawaid əl-Məcmuah" adlı kitabında belə deyir: 
"Amma: “Ey Əli! Kimsə Şəban ayının yarısı gecəsi 
(Bəraət  gecəsi)  yüz  rükət  namaz  qılarsa,  hər 
rükətdə  Fatiha  surəsini,  sonra  isə  on  dəfə  "Qul 
huvallahu  əhəd"  (İxlas  surəsini)  oxuyarsa,  Allah 
onun bütün ehtiyaclarını yerinə yetirər”, bu və bu 
məzmunlu  digər  hədislərə  gəldikdə  isə,  bütün  bu 
hədislərin  hamısı  uydurmadır  (modudur).  Bu 
hədisin ifadələrində, ona əməl edənin əldə edəcəyi 
elə böyük savablar vəd olunur ki, azacıq düşünən 
bir  adam  belə  bu  sözlərin  uydurma  olduğunu 
anlayar.  Hədisin  sənədində  (isnadında)  olan 
ravilərin  (rəvayət  edən  şəxslərin)  isə  hamısı 
məchul (tanınmayan) şəxslərdir. Bu hədis ikinci və 
üçüncü  yollarla  da  rəvayət  olunub,  lakin  onların 
hamısı  uydurmadır  və  raviləri  isə  məchul 
şəxslərdir".  Şovkani  "əl-Muxtasar"  adlı  əsərində 
belə  demişdir:  "Şəban  ayının  yarısı  gecəsində 
(Bəraət gecəsində) qılınan namaz haqqında rəvayət 

edilən  hədis  batildir.  İbn  Hibbanın  Əlidən  (Allah 
ondan razı olsun) rəvayət etdiyi bu hədisi: "Şəban 
ayının  yarısı  gecəsi  (Bəraət  gecəsi)  gəldikdə, 
gecəsini  ibadətlə  keçirin,  gündüzünü  isə  oruc 
tutun"  -  zəif  hədisdir.  Şovkani  "əl-Lə-əli"  adlı 
əsərində  belə  demişdir:  "Şəban  ayının  yarısında 
(Bəraət  gecəsində),  (hər  rükətdə)  on  dəfə  İxlas 
surəsi (Qul huvallahu əhəd) oxunaraq qılınan yüz 
rükət namaz" və bu namazın uzun-uzadı fəzilətləri 
qeyd olunan hədis, Deyləmi və başqaları tərəfindən 
rəvayət edilsə də, bu hədis uydurmadır. Bu hədisin 
üç müxtəlif isnadındakı ravilərin əksəriyyəti, zəif və 
məchul  şəxslərdir".  O  həmçinin  belə  demişdir: 
"(Hər rükətdə) 30 dəfə İxlas surəsi (Qul huvallahu 
əhəd)  oxunaraq  qılınan  on  iki  rükətlik  namaz"  – 
uydurmadır.  "On  dörd  rükətlik  namaz",  haqqında 
olan hədis də uydurmadır". 
Bu hədislə "İhya Ulumud-din"  əsərinin müəllifi 
(İmam  Qəzali)  və  başqaları  kimi  bəzi  fəqihlər, 
həmçinin  bəzi  təfsirçilər  aldanmışdır.  Bu  gecə  — 
yəni:  Şəban  ayının  yarısı  gecəsi  —  üçün  müxtəlif 
formalarda  namazlar  rəvayət  olunmuşdur,  lakin 
onların hamısı batil və uydurmadır. Bu deyilənlər 
(yəni:  namazla  bağlı  hədislərin  uydurma  olması) 
Tirmizinin  Aişədən  (Allah  ondan  razı  olsun) 
rəvayət etdiyi hədislə ziddiyyət təşkil etmir. Həmin 
hədisdə Aişə (Allah ondan razı olsun) Peyğəmbərin 
(səllallahu  əleyhi  va səlləm)  Bəqi  qəbiristanlığına 

getməsini, gecə yarısı Uca Rəbbin dünya səmasına 
enməsini  və  Kəlb  qəbiləsinin  qoyunlarının  tükü 
sayından  daha  çox  insanın  bağışlanmasını  xəbər 
vermişdir. Çünki burada söhbət, bu gecədə qılınan 
uydurulmuş  namazdan  gedir.  Bununla  yanaşı, 
Aişənin  bu  hədisində  zəiflik və  isnadında  (inqita) 
qırıqlıq  mövcuddur.  Eləcə  də  Əlinin  gecə  namazı 
barədə  əvvəlcə  göstərilən  hədis  də  zəif  olduğu 
üçün, bu namazın uydurma olması fikrinə ziddiyat 
təşkil etmir". Sitatın sonu. 
Hafiz əl-İraqi belə demişdir: “Şəban ayının yarısı 
gecəsində (Bəraət gecəsində) namaz haqqında olan 
hədis,  Peyğəmbərə  (səllallahu  əleyhi  va  səlləm) 
nisbət edilən uydurmadır və Ona adına yaxılmış bir 
yalandır”. İmam Nəvavi "əl-Məcmuʿ" adlı kitabında 
belə  demişdir:  "Rəğaib  namazı  kimi  tanınan  — 
Rəcəb  ayının  ilk  cümə  gecəsində,  məğrib  ilə  işa 
arasında qılınan on iki rükətli namaz — və Şəban 
ayının yarısı gecəsində (Bəraət gecəsində) qılınan 
yüz  rükətli  namaz,  bu  iki  namaz  bidət  və  inkar 
edilməli  olan  münkər  əməllərdəndir.  Bu  iki 
namazın  "Qutul-qulub"  və  "İhya  Ulumud-din" 
kitablarında  qeyd  olunmasına,  eləcə  də  bu 
namazlarla  bağlı  nəql  olunan  hədislərə  aldanmaq 
olmaz. Çünki bütün bunlar batildir. Bu iki namazın 
hökmündə  səhvə  yol  verən  və  onların  müstəhəb 
olduğunu göstərmək məqsədilə vərəqlər (risalələr) 
qələmə  alan  bəzi  alimlərə  də  aldanmaq  olmaz. 

Çünki onlar bu məsələdə yanılmışlar. 
Şeyx, İmam Əbu Muhamməd Abdurrahman bin 
İsmayıl  əl-Məqdisi  bu  iki  namazın  batil  olduğunu 
sübut etmək məqsədilə dəyərli bir kitab yazmışdır. 
O,  bu  əsərində  çox  gözəl  və  yerində  yazmış, 
məsələni kamil şəkildə izah etmişdir. Bu mövzu ilə 
bağlı alimlərin sözləri isə olduqca çoxdur. Əgər bu 
məsələdə  rast  gəldiyimiz  bütün  elmi  rəyləri  nəql 
etməyə başlasaq, bu zaman söz çox uzanar. Lakin 
ümid edirik ki, qeyd etdiklərimiz haqqı axtaran bir 
kəs üçün kifayət qədər yetərli və inandırıcıdır. 
Qurani-Kərimdən  olan  ayələr,  hədislər  və 
alimlərin  sözlərindən  aydın  olur  ki,  Şəban  ayının 
yarısı gecəsini (Bəraət gecəsini) xüsusi ibadətlərlə, 
istər  namaz,  istər  başqa  ayinlərlə  qeyd  etmək  və 
həmin  günün  gündüzünü  xüsusi  olaraq  oruc 
tutmaq,  əksər  alimlərin  rəyinə  əsasən  inkar 
olunmuş  bir  bidətdir.  Bu  əməllərin  pak  İslam 
şəriətində  heç  bir  əsası  yoxdur.  Əksinə,  bu  əməl 
səhabələr dövründən sonra İslamda ortaya çıxmış 
sonradan  uydurulmuş  yeniliklərdəndir.  Haqqı 
axtaran  bir kəs  üçün isə  bu və  digər  məsələlərdə 
Uca Allahın bu kəlamı kifayət edər: 
...﴿





























...﴾ 
 (Bu  gün  dininizi  sizin  üçün  kamil  etdim). 
[Maidə: 3]. Eləcə də bu məna ilə bağlı nazil olmuş 
digər ayələr və  Peyğəmbərin (səllallahu əleyhi  va 

səlləm)  bu  barədə  olan  sözləri  kifayət  qədərdir. 
Peyğəmbər  (səllallahu  əleyhi  va  səlləm)  belə 
buyurmuşdur: 


















































 
 "Kim  bizim  bu  işimizdə  (dinimizdə)  onda 
olmayan  bir  yenilik  edərsə  o,  rədd  olunar". 
Həmçinin bu mənada gələn digər hədislər. 
Müslimin  “Səhih”  əsərində  Əbu  Hureyrədən 
(Allah  ondan  razı  olsun)  rəvayət  etdiyi  hədisdə, 
Peyğəmbər  (sallallahu  aleyhi  va  səlləm)  belə 
buyurmuşdur: 
























































































































 
 “Cümə gecəsini digər gecələrdən fərqləndirərək 
xüsusi olaraq ibadətlə (namazla) keçirməyin. Cümə 
gününü də başqa günlərdən ayıraraq yalnız o günü 
oruc  tutmaqla  xüsusiləşdirməyin.  Yalnız  bu  oruc 
sizin  adəti  üzrə  tutduğunuz  bir  oruca  təsadüf 
edərsə,  bu  istisnadır”.  Əgər  hansısa  bir  gecənin 
müəyyən bir ibadətlə xüsusi olaraq qeyd olunması 
(şəriət  baxımından)  caiz  olsaydı,  bu  zaman  cümə 
gecəsi  digər  gecələrdən  daha  layiqli  olardı.  Çünki 
səhih hədislərdə, cümə günü günəşin  doğduğu ən 
xeyirli  gün  olduğu  bildirilmişdir.  Peyğəmbərin 
(sallallahu aleyhi va səlləm) cümə gecəsinin digər 
gecələrdən  fərqləndirilib  ibadətlə 

xüsusiləşdirməkdən  çəkindirməsi,  digər  gecələri 
də  ibadətlə  xüsusiləşdirməyin  icazəli  olmadığına 
dəlalət  edir.  Hər  hansı  bir  günü  və  ya  gecəni 
müəyyən bir ibadətlə xüsusiləşdirmək icazəli deyil. 
Bu yalnız xüsusiləşdirməyə dəlalət edən səhih dəlil 
olduğu təqdirdə icazəlidir. 
Qədr  gecəsi  və  Ramazan  gecələri  ibadətlə 
keçirmək  və  bu  gecələrdə  itaətlə  səy  göstərmək 
şəriətə müvafiq olduğu üçün Peyğəmbər (sallallahu 
aleyhi va  səlləm) buna  diqqət çəkmiş,  ümməti bu 
gecələri ibadətlə keçirməyə təşviq etmiş və özü də 
bunu  etmişdir.  Buxari və  Müslimin  rəvayət  etdiyi 
hədisdə  Peyğəmbər  (sallallahu  aleyhi  va  səlləm) 
belə buyurmuşdur: 








































































































































 
 "Kim Ramazan  ayında (gecələrində)  imanla və 
savabını yalnız Allahdan umaraq ibadətlə keçirərsə 
(namaz qılarsa), keçmiş günahları bağışlanar. Kim 
Qədr gecəsini də imanla və savabını yalnız Allahdan 
umaraq  ibadətlə  keçirərsə,  keçmiş  günahları 
bağışlanar".  Əgər  Şəban  ayının  yarısı  gecəsini 
(Bəraət gecəsini), Rəcəb ayının ilk cümə gecəsini və 
ya İsra və Merac gecəsini xüsusi ibadətlərlə və ya 
xüsusi  mərasimlə  qeyd  edərək  keçirmək  şəriətə 
uyğun  olsaydı,  Peyğəmbər  (sallallahu  aleyhi  va 
səlləm) ümmətinə bunu bildirərdi və ya özü bunu 

edərdi.  Əgər  belə  bir  şey  baş  versəydi,  səhabələr 
(Allah  onlardan  razı  olsun)  bunu  ümmətə 
çatdırardılar  və  gizlətməzdilər.  Onlar 
peyğəmbərlərdən  (Onlara  Allahın  salat  və  salamı 
olsun)  sonra  insanların  ən  xeyirlisi  və  ümmətə 
qarşı ən səmimi davrananlarıdır. Allah Rəsulunun 
səhabələrindən razı olsun və onları razı etsin. 
Sən  az  öncə  alimlərin  sözlərindən, 
Rəsulullahdan (sallallahu aleyhi va səlləm) və Onun 
səhabələrindən (Allah onlardan razı olsun) Rəcəb 
ayının ilk cümə gecəsinin və həmçinin Şəban ayının 
yarısı  gecəsinin  (Bəraət gecəsinin)  fəziləti  barədə 
heç  bir  səhih  məlumatın  sabit  olmadığını  bildin. 
Beləliklə, bu gecələrin qeyd edilməsi və hər hansı 
bir  ibadətlə  xüsusiləşdirilməsi  İslamda  sonradan 
ortaya çıxmış və inkar edilməsi vacib olan bir bidət 
olduğu aydın oldu. Eləcə də, bəzi insanların İsra və 
Merac  gecəsi  hesab  etdikləri  Rəcəb  ayının  iyirmi 
yeddinci  gecəsinin,  əvvəldə  qeyd  olunan  dəlillərə 
əsasən,  xüsusi  bir  ibadətlə  fərqləndirilməsi  və 
xüsusi  şəkildə  qeyd  olunması  caiz  deyildir.  Bu 
hökm,  həmin  gecələrin  vaxtı  dəqiq  bilinsə  belə 
dəyişmir  və  qüvvədə  qalır.  Halbuki  alimlərin  ən 
doğru  görüşünə  əsasən  bu  gecənin  dəqiq  vaxtı 
məlum deyil.  Kim bu  gecənin  Rəcəb ayının iyirmi 
yeddinci  gecəsi  olduğunu  iddia  edərsə,  o,  səhih 
hədislərdə əsası olmayan batil bir söz söyləmişdir. 
Bu barədə belə deyən şəxs nə gözəl söz söyləmişdir: 

"Ən  xeyirli  işlər  hidayət  (doğru  yol)  üzərində 
olan  əvvəlki  işlərdir,  ən  şər  (pis)  işlər  isə  dinə 
sonradan daxil edilmiş bidətlərdir". 
Uca  Allahdan  bizi  və  bütün  müsəlmanları 
sünnəyə sarılmağa, onun üzərində sabit qalmağa və 
ona  zidd  olan  hər  bir  şeydən  uzaq  durmağa 
müvəffəq  etməsini  diləyirik.  Həqiqətən,  O,  çox 
səxavətlidir və çox kərimdir. 
Allahın  salatı  və  salamı  qulu  və  rəsulu  olan 
peyğəmbərimiz  Muhammədin,  onun  ailəsinin  və 
bütün səhabələrinin üzərinə olsun! 
 
 
*** 















 
Səkkizinci Risalə: 
Müqəddəs Peyğəmbər Məscidinin 
xidmətçisi Şeyx Əhmədə nisbət edilən 
vəsiyyətin yalan olmasına dair mühüm 
xəbərdarlıq 
Müqəddəs Peyğəmbər Məscidinin 
xidmətçisi Şeyx Əhmədə nisbət edilən 
vəsiyyətin yalan olmasına dair mühüm 
xəbərdarlıq 
Abduləziz bin Abdullah bin Bazdan, bu məktubu 
oxuyan  bütün  müsəlmanlara.  Allah  onları  İslamla 
qorusun  və  bizi  də,  onları  da  cahil  və  nadan 
insanların  uydurduqları  yalanların  şərindən  hifz 
etsin. Amin. 
əs-Sələmu  aleykum  və  rahmətullahi  va 
bərakətuh 
Daha sonra: 
Mən  Peyğəmbər  məscidinin  xidmətçisi  Şeyx 
Əhmədə  nisbət  edilən:  "Bu,  Mədinətul-
Münəvvərədən – Peyğəmbər məscidinin xidmətçisi 
– Şeyx Əhmədin vəsiyyətidir" başlığı altında yayılan 
bir mətn ilə tanış oldum. O, bu mətndə belə deyir: 
Cümə gecəsi oyaq idim və Qurani-Kərimi tilavət 
edirdim.  Allahın  gözəl  adlarını  (Əsmaül-Hüsna) 









[image: ] 
40 
oxuduqdan  sonra  bu  işi  tamamladım  və  yatmağa 
hazırlaşdım.  Bu  zaman  nurlu  çöhrə  sahibi 
Rəsulullah  (sallallahu  aleyhi  va  səlləm),  aləmlərə 
rəhmət  olaraq  göndərilən,  Quran  ayələrini  və 
şərəfli  hökmləri  gətirən  Peyğəmbərimiz 
Muhammədi (sallallahu aleyhi va səlləm) gördüm. 
O  mənə  dedi:  "Ey  Şeyx  Əhməd!".  Mən  dedim: 
"Buyurun,  ya  Rəsulallah,  ey  Allahın  ən  şərəfli 
məxluqu!".  O  mənə  belə  dedi:  "Mən  insanların 
çirkin  əməllərindən  utanıram  və  Rəbbimin,  eləcə 
də  mələklərin  qarşısına  çıxmağa  üzüm  yoxdur. 
Çünki bir cümədən digər cüməyə qədər İslam dini 
üzərində olmayan yüz altmış min nəfər öldü". Sonra 
da insanların düçar olduğu bəzi günahlardan bəhs 
etdi. Sonra dedi: "Bu vəsiyyət, Əziz və Cabbar olan 
Allahın  onlara  rəhmətidir".  Sonra  Qiyamət 
əlamətlərindən bəzilərini sadaladı. Daha sonra belə 
dedi: "Ey Şeyx Əhməd! Bu vəsiyyəti insanlara xəbər 
ver. Çünki bu, Lövhü-Məhfuzdan, qədər qələmi ilə 
yazılmış bir vəsiyyətdir. Kim onu yazıb bir diyardan 
başqa  bir  diyara,  bir  yerdən  başqa  bir  yerə 
göndərərsə,  onun  üçün  Cənnətdə  bir  qəsr  tikilər. 
Kim  onu  yazmaz  və  yaymazsa,  Qiyamət  günü 
mənim şəfaətim ona haram olar. Kim bu vəsiyyəti 
yazarsa  və  kasıbdırsa,  Allah  onu  varlandırar. 
Borcludursa,  Allah  onun  borcunu  ödəyər.  Günahı 
varsa,  Allah  bu  vəsiyyətin  bərəkəti  ilə  onun  və 
valideynlərinin  günahlarını  bağışlayar.  Allahın 

bəndələrindən  kim  onu  yazmasa,  onun  üzü 
dünyada da, axirətdə də qaralar". Sonra belə dedi: 
"Əzəmətli Allaha and olsun, üç dəfə and içirəm ki, 
bu sözlər həqiqətdir. Əgər yalan danışıramsa, qoy 
bu  dünyadan  İslamdan  çıxmış  halda  köçüm.  Kim 
buna inanarsa, Cəhənnəm əzabından xilas olar. Kim 
inkar edərsə, küfr etmiş olar." 
Bu,  Peyğəmbərə  (sallallahu  aleyhi  va  səlləm) 
nisbət  edilən  yalan  vəsiyyətin  xülasəsidir.  Biz  bu 
saxta  vəsiyyəti  illərdir  dəfələrlə  eşitmişik.  Bu 
vəsiyyət  zaman-zaman  insanlar  arasında  yayılır, 
xüsusilə də avam kütlə arasında təbliğ olunur. Onun 
ifadələrində  müxtəliflik  olsa da  məğzi eynidir. Bu 
yalanı  uyduran  şəxs  deyir  ki,  guya  yuxuda 
Peyğəmbəri (sallallahu aleyhi va səlləm) görmüş və 
O  da,  ona  bu  vəsiyyəti  vermişdir.  Sənə  bəhs 
etdiyimiz bu sonuncu vərəqdə isə, bu yalançı iddia 
edir  ki,  guya  Peyğəmbəri  (sallallahu  aleyhi  va 
səlləm) yatmağa hazırlaşarkən görmüşdür. Bu isə o 
deməkdir ki, guya o, Peyğəmbəri (sallallahu aleyhi 
va səlləm) ayıq halda (yəni: oyaq vaxtı) görüb! 
Bu iftiraçı bu vəsiyyətdə bir çox şeylər iddia edib 
ki, bunlar açıq-aşkar yalandır və batil olduğu aydın 
görünür.  İnşallah,  bu  məqaləmdə  tezliklə  bu 
məsələlərə  diqqətini  çəkməyə  çalışacağam.  Mən 
keçmiş  illərdə  də  bu  məsələ  barədə  danışmışam, 
insanlara bunun açıq-aşkar yalan və batil olduğunu 
bildirmişdim.  Sonuncu  dəfə  bu  vərəqi  qarşıma 

çıxdıqda,  onun  barəsində  yazmaqda  tərəddüd 
etdim. Çünki batil olması gün kimi aydındır və onu 
uyduranın  yalan  danışmaqda  sərhəd  tanımaması 
açıq şəkildə ortadadır. Onun batil olduğunu az da 
olsa  bəsirətə  sahib,  sağlam  fitrətli  birinin  qəbul 
edəcəyini  (inanacağını)  heç  düşünməzdim.  Lakin 
bir  çox  din  qardaşım  bu  vəsiyyətin  insanlar 
arasında geniş yayılıb dövr etdiyini və bəzilərinin 
ona inanaraq alındığını mənə bildirdi. Buna görə də 
heç kimin ona aldanmaması üçün, mənim kimilərin 
bu  barədə  yazmasının,  onun  batil  olduğunu  və 
Peyğəmbər (sallallahu aleyhi va səlləm) adına iftira 
ataraq  uydurulduğunu  açıqlamasının  vacib 
olduğunu düşündüm. Elm və iman sahibləri yaxud 
sağlam  fitrətə  və  doğru  ağla  malik  olanlar  bu 
vəsiyyətə diqqətlə baxsalar, onun bir çox cəhətdən 
yalan və iftira olduğunu anlayarlar. 
Mən  bu  iftiranın  nisbət  edildiyi  Şeyx  Əhmədin 
bəzi  qohumlarından  bu  vəsiyyət  barəsində 
soruşdum.  Onlar  isə  mənə  bu  vəsiyyətin  Şeyx 
Əhməd adından uydurulan olduğunu və o, bunu heç 
vaxt  deməyini  cavabını  verdilər.  Adı  çəkilən  Şeyx 
Əhməd artıq bir müddət əvvəl vəfat edib. Əgər biz 
bu Şeyx Əhmədin yaxud ondan daha yaşlı bir şəxsin 
Peyğəmbəri (sallallahu aleyhi va səlləm) yuxuda və 
ya ayıq halda gördüyü və ona bu vəsiyyəti tövsiyə 
etdiyi iddiasının doğru olduğunu fərz etsək, bir çox 
səbəblərə görə bu kimsənin ya yalan danışdığını ya 

da onunla danışanın Peyğəmbər (sallallahu aleyhi 
va  səlləm)  deyil,  şeytan  olduğunu  tam  əminliklə 
deyə bilərik. 
Birincisi:  Peyğəmbər  (sallallahu  aleyhi  va 
səlləm) vəfat etdikdən sonra ayıq halda (yəni: oyaq 
vaxtı)  görülə  bilməz.  Cahil  sufilərdən  kim 
Peyğəmbəri (sallallahu aleyhi va səlləm) ayıq halda 
gördüyünü  yaxud  onun  mövlud  mərasiminə 
qatıldığını və ya buna bənzər halların baş verdiyini 
iddia  edərsə,  o,  ən  böyük  səhvlərdən  birinə  yol 
vermiş,  şeytanın  tələsinə  tuş  gəlmiş  və  ağır  bir 
yanlışlıq etmiş və beləliklə də, Qurana, Sünnəyə və 
alimlərin ittifaqına müxalif olmuşdur. Çünki ölülər 
dünyada deyil, yalnız Qiyamət günü qəbirlərindən 
çıxacaqlar. Kim bunun əksini iddia edirsə, o ya açıq-
aşkar  yalan  danışır  ya  da  aldanmış  və  ona  haqq 
qarışıq şəkildə təqdim olunmuşdur. Belə  bir şəxs, 
saleh sələfin tanıyıb qəbul etdiyi haqqı tanımamış 
və  Allah  Rəsulunun  (sallallahu  aleyhi  va  səlləm) 
səhabələrinin,  həmçinin  onların  ardınca  gözəl 
şəkildə  gedənlərin yolunu  tutmamışdır.  Uca Allah 
buyurur: 
﴿







































































﴾ 
 (Bundan sonra siz mütləq öləcəksiniz. 
 Sonra  da  Qiyamət  günü  di-ril-di-lə-cəksiniz). 
[Muminun: 15, 16]. Peyğəmbər (sallallahu aleyhi va 
səlləm) belə buyurmuşdur: 






















































































 
 "Mən  Qiyamət  günü  yerdən  (qəbrdən)  ilk 
çıxacaq insan olacam. Mən ilk şəfaət edən və şəfaəti 
qəbul  olunanam".  Bu  mənada  bir  çox  ayə  və 
hədislər mövcuddur. 
İkincisi: Peyğəmbər (sallallahu aleyhi va səlləm) 
nə sağlığında, nə də vəfatından sonra haqqın əksini 
deməz.  Halbuki  bu  vəsiyyət  —  irəlidə  gələn 
izahlarda  bəlli  olacağı  kimi  —  bir  çox  cəhətdən 
Peyğəmbərin (sallallahu aleyhi va səlləm) şəriətinə 
açıq-aşkar ziddir. Peyğəmbər (sallallahu aleyhi va 
səlləm)  yuxuda  görülə  bilər.  Kim  Peyğəmbəri 
(sallallahu aleyhi va səlləm) yuxuda onun mübarək 
simasında  görərsə,  şübhəsiz  ki,  o,  həqiqətən  də 
Peyğəmbəri  (sallallahu  aleyhi  va  səlləm) 
görmüşdür.  Çünki  şeytan,  səhih  hədisdə  qeyd 
olunduğu  kimi,  onun  surətinə  girə  bilməz.  Lakin 
əsas  məsələ,  yuxunu  görən  şəxsin  imanında, 
doğruluğunda, ədalətində, yaddaşında, təqvasında, 
etibarlılığında  və  həmçinin  o,  Peyğəmbəri 
(sallallahu  aleyhi  va  səlləm)  öz  əsl  surətindəmi 
yoxsa başqa bir surətdəmi görüb-görməməsidir. 
Əgər Peyğəmbərdən (sallallahu aleyhi va səlləm) 
bir  hədis  onun  həyatında  nəql  olunubsa,  lakin 
etibarlı,  ədalətli  və  yaddaşı  güclü  olan  ravilər 
tərəfindən  rəvayət  edilməyibsə,  o  hədisə  etimad 
edilməz və onunla dəlil gətirilməz. Yaxud etibarlı və 

yaddaşı  güclü  ravilər  tərəfindən  rəvayət  edilibsə, 
lakin  bu  rəvayət,  onlardan  daha  hafiz  və  daha 
etibarlı  olan  şəxsin  rəvayətinə  ziddirsə  və  bu 
ziddiyyət elə bir səviyyədədirsə ki, iki rəvayəti cəm 
etmək mümkün deyil, bu zaman onlardan biri nəsx 
olunmuş (qüvvədən  düşmüş) sayılar  və  ona  əməl 
olunmaz,  digəri  isə  nəsx  edən  (qüvvədə  olan) 
sayılar  və  ona  əməl  edilər.  Əgər  bu,  nəsx  şərtləri 
daxilində mümkün olarsa. Əgər bu iki rəvayəti nə 
cəm, nə də nəsx etmək mümkün olmazsa, bu zaman 
yaddaşı  zəif  və  ədaləti  daha  aşağı  olan  ravinin 
rəvayəti  tərk  edilməli  və  ona  "Şaz"  (Şaz  hədis: 
etibarlı bir ravinin, özündən daha etibarlı (yaddaşı 
və dəqiqliyi daha güclü) olan bir raviyə zidd şəkildə 
rəvayət etdiyi hədisdir) hökmü verilməli və onunla 
əməl olunmamalıdır. 
Belə  bir  halda,  əgər  bir  vəsiyyətin  müəllifi 
məlum  deyilsə,  onun  bu  vəsiyyəti  Peyğəmbərdən 
(sallallahu  aleyhi  va  səlləm)  nəql  etdiyi  iddia 
olunursa  və  həmçinin  vəsiyyətdə  şəriətə  zidd  bir 
məqam yoxdursa, lakin həmin şəxsin nə ədaləti, nə 
də  etibarlılığı  sübut  olunmayıbsa,  bu  halda  o 
vəsiyyət tərk edilməli və ona etibar olunmamalıdır. 
Bəs əgər o vəsiyyətin  içində, onun batil olduğunu 
göstərən çoxsaylı məsələlər yer alsa, Peyğəmbərə 
(sallallahu aleyhi və səlləm) yalan isnad olunsa və 
Allahın  icazə  vermədiyi  yeni  bir  dinin  təbliğini 
ehtiva edərsə, necə qəbul edilə bilər?! 

Peyğəmbərin  (sallallahu  aleyhi  va  səlləm)  belə 
buyurmuşdur: 
























































 
 "Kim mənim adımdan demədiyim sözü deyərsə, 
Cəhənnəmdə  öz  yerini  hazırladığını  bilsin".  Bu 
vəsiyyəti  uyduran  şəxs  Peyğəmbər  (sallallahu 
aleyhi  va  səlləm)  adına  Onun  demədiyi  sözləri 
demiş,  Ona  açıq  və  təhlükəli  şəkildə  yalan  isnad 
etmişdir. Belə bir böyük xəbərdarlığa (Cəhənnəmlə 
hədəyə) ən çox layiq olan da elə odur. Əgər o, dərhal 
tövbə  etməzsə,  bu  vəsiyyətin  Peyğəmbərə 
(sallallahu  aleyhi  va  səlləm)  yalan  olaraq  isnad 
edildiyini  insanlara  açıqlamazsa,  bu  cəzanı  haqq 
etmiş  olar.  Çünki  kim  insanlar  arasında  bir  batili 
yayar  və  onu  dinə  nisbət  edərsə,  onun  tövbəsi 
yalnız  bu  yalanı  açıq  şəkildə  etiraf  etməsi  və 
insanlara,  iftira  atdığı  yalanından  döndüyünü 
bildirməsi  ilə  qəbul  oluna  bilər.  Çünki  Uca  Allah 
belə buyurmuşdur: 
﴿

 






































































































































































































































﴾ 
 (Kitabda insanlara bəyan etdikdən sonra, nazil 
etdiyimiz açıq-aydın dəlilləri və doğru yol göstərən 
ayələri gizlədən kəslərə həm Allah lənət edər, həm 

də, lənət edə bilənlər lənət oxuyarlar!. 
 Yalnız tövbə edənlər, (əməllərini) islah edənlər 
və  (haqqı)  bəyan  edənlər  istisnadır.  Mən  onların 
tövbəsini  qəbul  edərəm.  Mən  tövbələri  qəbul 
edənəm,  Rəhmliyəm!).  [Bəqərə:  159,  160].  Uca 
Allah  bu  mübarək  ayədə,  kim  haqqdan  bir  şeyi 
gizlədərsə,  onun  bu  əməldən  tövbəsinin  yalnız 
haqqı  açıqlamasından  və  islah  etməsindən  sonra 
qəbul  ediləcəyini  açıq  şəkildə  bildirmişdir.  Uca 
Allah,  Rəsulu  Muhammədi  (sallallahu  aleyhi  va 
səlləm)  peyğəmbər  göndərməklə  bəndələri  üçün 
dini kamil etmiş, onlara olan nemətini tamamlamış 
və  Rəsulunu  yalnız  bu  dini  kamilləşdirdikdən  və 
haqqı  tam  şəkildə  bəyan  etdikdən  sonra  Öz 
dərgahına almışdır. Uca Allah buyurur: 
...﴿





















































































... ﴾ 
 (Bu  gün  dininizi  sizin  üçün  kamil  etdim,  sizə 
olan  nemətimi  tamamladım  və  sizin  üçün  din 
olaraq İslamı bəyəndim). [Maidə: 3]. 
Bu vəsiyyəti uyduran şəxs isə on dördüncü əsrdə 
ortaya  çıxmış  və  insanlara  yeni  bir  dini  sırımaq 
istəmişdir. O elə bir din təklif edir ki, guya kim onun 
qoyduğu şəriətə əməl edərsə, Cənnətə daxil olacaq, 
kim əməl etməzsə, Cənnətdən məhrum qalacaq və 
Cəhənnəmə düşəcəkdir. Bu vəsiyyəti uyduran şəxs 
onu  Qurandan  daha  üstün  və  daha  fəzilətli 

göstərməyə  çalışmışdır.  Çünki bu  vəsiyyətdə,  kim 
onu yazıb bir diyardan başqa bir diyara, bir yerdən 
başqa bir yerə göndərərsə, onun üçün Cənnətdə bir 
qəsr  tikiləcəyi,  kim  də  onu  yazmaz  və  yaymazsa, 
Qiyamət  günü  Peyğəmbərin  (sallallahu  aleyhi  va 
səlləm) şəfaətindən məhrum olacağı kimi iddialar 
yer  almışdır.  Bu,  ən  çirkin  yalanlardandır  və  bu 
vəsiyyətin yalan olduğuna dair ən açıq dəlillərdən 
biridir.  Bu  həmçinin  onu  uyduran  şəxsin 
utanmazlığını  və  yalan  danışmaqda  nə  qədər 
cəsarətli  olduğunu  göstərir.  Çünki  Qurani-Kərimi 
yazıb  bir  diyardan  başqa  bir  diyara,  bir  yerdən 
başqa bir yerə göndərən bir şəxs belə, əgər Qurana 
əməl etmirsə, bu cür fəzilətə nail olmaz. Belə olan 
halda, necə ola bilər ki, bu iftiranı (yalan vəsiyyəti) 
yazan  və  onu  bir  diyardan  başqa  bir  diyara 
göndərən  kəs  bu  böyük  savaba  nail  olsun?!  Kim 
Quranı yazmasa və onu bir bir diyardan başqa bir 
diyara  göndərməsə  də,  əgər  Peyğəmbərə 
(sallallahu  aleyhi  va  səlləm)  iman  etmiş  və  onun 
şəriətinə  tabe  olmuşdursa,  o,  Peyğəmbərin 
(sallallahu  aleyhi  va  səlləm)  şəfaətindən  məhrum 
edilməz. Bu vəsiyyətdə yer alan bu tək iftira belə, 
onun batil və yalan olduğunu, onu yayan şəxsin isə 
nə  qədər  axmaq,  ağılsız,  düşüncəsiz  və 
Peyğəmbərin (sallallahu aleyhi va səlləm) gətirdiyi 
hidayətdən  nə  qədər  uzaq  olduğunu  göstərmək 
üçün kifayətdir. 

Bu vəsiyyətdə — qeyd olunanlardan əlavə — elə 
digər  məsələlər  də  var  ki,  onların  hamısı  bu 
vəsiyyənin batil və yalan olduğuna dəlalət edir. Bu 
vəsiyyəni  uyduran  şəxs,  istər  min  dəfə  and  içsin, 
istərsə də daha artıq, hətta özünün doğru olduğuna 
görə  özünə  ən  ağır  əzabları  və  dəhşətli  bəlaları 
diləsə  belə,  o,  heç  vaxt  doğru  danışan  olmaz,  bu 
vəsiyyə də heç vaxt doğru ola bilməz. Əksinə, and 
olsun Allaha,  sonra yenə  and olsun  Allaha, bu,  ən 
böyük  və  ən  iyrənc  batillərdəndir.  Biz  isə  Allahı, 
yanımızda  olan  mələkləri  ...  və  bu  yazını  oxuyan 
müsəlmanları  —  Rəbbimizə  qovuşacağıq  bir 
şahidliklə  —  şahid  tuturuq  ki,  bu  vəsiyyət  Allah 
Rəsuluna  (sallallahu  aleyhi  va  səlləm)  atılmış  bir 
yalan və iftiradır. Allah bu yalanı uyduranı rüsvay 
etsin və ona layiq olduğu kimi davransın. 
Bu vəsiyyətin yalan və batil olmasına, yuxarıda 
deyilənlərdən  əlavə,  qeyd  edilən  mətndən  də  bir 
çox dəlillər vardır. Onlardan bəziləri bunlardır: 
Birinci: Vəsiyyətdə belə deyilir: (Çünki cümədən 
cüməyə  qədər  İslam  dini  üzərində  olmayan  yüz 
altmış min nəfər öldü). Halbuki bu, qeybdən xəbər 
verməkdir. Peyğəmbər (sallallahu aleyhi va səlləm) 
vəfat etdikdən sonra vəhy kəsilmişdir.  O, həyatda 
ikən də qeybi bilmirdi, bəs vəfatından sonra qeybi 
necə bilər?! Uca Allah belə buyurur: 
﴿


























































...﴾ 

 (De:  “Mən  sizə  demirəm  ki,  Allahın  xəzinələri 
mənim  yanımdadır.  Mən  qeybi  də  bilmirəm”). 
[Ənam: 50]. Uca Allah buyurur: 
﴿
















 

































...﴾ 
 (De:  “Allahdan  başqa  göylərdə  və  yerdə 
olanların heç biri qeybi bilməz”). [Nəml: 65]. Səhih 
hədisdə  Peyğəmbər  (sallallahu  aleyhi  va  səlləm) 
belə demişdir: 




















































 


















































































﴿














































































































﴾ 
 “Qiyamət  günü  bəzi  kişilər  hovuzumdan 
(Kövsərdən) uzaqlaşdırılacaq. Mən deyəcəyəm: "Ey 
Rəbbim!  Bunlar  mənim  səhabələrimdir,  mənim 
səhabələrimdir!"  Mənə  deyiləcək:  "Sən  onların 
səndən  sonra (dində)  nə  kimi bidətlər  etdiklərini 
bilmirsən".  Mən  də  saleh  qulun  dediyi  kimi 
deyəcəyəm:  (Nə  qədər  ki,  onların  arasında  idim, 
mən  onlara  şahid  idim.  Sən  məni  (onların 
arasından)  götürdükdən  sonra  isə  onlara  nəzarət 
edən Sən oldun. Sən hər şeyə şahidsən).  
[Maidə: 117]. 
İkinci:  Bu  vəsiyyətin  batil  olmasına  və  yalan 
olmasına  dəlalət  edən  amillərdən  biri  də  orada 

deyilən  bu  ifadədir: (Kim  bu  vəsiyyəti  yazarsa  və 
kasıbdırsa,  Allah  onu  varlandırar.  Borcludursa, 
Allah onun borcunu ödəyər. Günahı varsa, Allah bu 
vəsiyyətin  bərəkəti  ilə  onun  və  valideynlərinin 
günahlarını bağışlayar) və s. bu kimi sözlər. Bu isə 
ən  böyük  yalanlardan  biridir  və  onun  yalançı 
olduğunu  açıq-aydın  göstərən  dəlillərdəndir. 
Həmçinin  bu,  onun  Allahdan  və  qullarından  nə 
qədər az təqvası və həyası olduğunu göstərir. Çünki 
bu üç şey Qurani-Kərimi yazmaqla baş verməz, bəs 
bu batil vəsiyyəti yazan şəxsə necə baş verə bilər?! 
Bu  xəbis,  insanları  aldatmaq,  onları  bu  vəsiyyətə 
bağlamaq,  insanların  onu  yazıb  iddia  olunan  bu 
fəzilətlərə  bel  bağlamalarını,  Uca  Allahın  qulları 
üçün  zənginliyə,  borcların  ödənilməsinə  və 
günahların  bağışlanmasına  vəsilə  etdiyi  səbəbləri 
tərk  etməsini  istəyir.  Biz  rəzillik  səbəblərindən, 
nəfsin  istəklərindən  və  şeytanın  əmrlərinə  tabe 
olmaqdan Allaha sığınırıq. 
Üçüncü:  Bu  vəsiyyətin  batil  olmasına  və  yalan 
olmasına  dəlalət  edən  amillərdən  biri  də  orada 
deyilən  bu  ifadədir:  (Allahın  bəndələrindən  kim 
onu  yazmasa,  onun  üzü  dünyada  da,  axirətdə  də 
qaralar). Bu da həmçinin ən çirkin yalanlardan və 
bu vəsiyyətin batil olmasına, onu uyduranın yalançı 
olmasına  ən  açıq dəlillərdəndir.  Necə  ola  bilər  ki, 
ağlı  başında  olan  bir  insan,  on  dördüncü  əsrdə 
tanınmayan  bir  şəxsin  ortaya  atdığı,  Rəsulullaha 

(sallallahu  aleyhi  va  səlləm)  iftira  ataraq 
uydurduğu və kim onu yazmasa, üzünün dünyada 
da,  axirətdə  də  qaralacağını,  kim  yazsa, 
yoxsulluqdan sonra varlı olacağını, üstünə yığılmış 
borcdan  qurtulacağını  və  işlədiyi  günahların 
bağışlanacağını  iddia  etdiyi  belə  bir  vəsiyyəti 
yazsın?! 
Allahım, Sən Pak və Müqəddəsən! Bu böyük bir 
iftiradır!  Həqiqət,  dəlillər  və  reallıq  bu  iftiraçının 
yalanını, Allaha qarşı böyük cürətinin və onun həm 
Allahdan,  həm  də  insanlardan  həya  etməməsini 
təsdiqləyir.  Çünki  çoxsaylı  insanlar  bu  vəsiyyəti 
yazmayıblar,  amma  üzləri  qaralmayıb.  Saysız-
hesabsız insanlar var ki, saylarını Allah bilir, onlar 
bu  vəsiyyəti  dəfələrlə  yazıblar,  amma  nə  borcları 
ödənib, nə yoxsulluqdan canlarını qurtara biliblər. 
Qəlblərin  azmasından  və  günahların  qəlblərimizi 
bürüməsindən  Allaha  sığınırıq.  Bütün  bunlar,  ən 
fəzilətli  və  ən  əzəmətli  kitab  olan  Qurani-Kərimi 
yazan şəxs üçün şəriətin nəzərdə tutmadığı sifət və 
mükafatlardır. Bəs necə ola bilər ki, içində müxtəlif 
yalanlar  və  çoxlu  küfr  cümlələri  olan,  özündən 
yalan və uydurma vəsiyyət yazan bir şəxs, belə bir 
mükafata layiq  görülsün? Subhənallah!  Allah, Ona 
yalan  danışmağa  cürət  edənlərə  qarşı  necə  də 
səbirlidir. 
Dördüncü: Bu vəsiyyətin tamamilə batil, əsassız 
və  açıq-aşkar  uydurma  olduğuna  dəlalət  edən 

amillərdən biridə, vəsiyyətdə yer alan bu ifadədir: 
(Kim  buna  inanarsa,  Cəhənnəm  əzabından  xilas 
olar,  kim  inkar  edərsə,  küfr  etmiş  olar).  Bu  da 
həmçinin,  yalan  danışmaqda  ən  böyük cəsarət  və 
ən çirkin batillərdəndir. Bu iftiraçı bütün insanları 
öz  uydurmasına  inanmağa  çağırır,  bununla  onlar 
Cəhənnəm  əzabından  xilas  olacaqlarını  və  kim 
bunu  yalan saysa,  kafir  olacağını  iddia  edir.  Allah 
and olsun ki, bu yalançı, Allaha qarşı böyük bir iftira 
uydurmuşdur. Allaha and olsun ki, Allah barəsində 
doğru  olmayanı  söyləmişdir.  Əksinə,  kim  buna 
inanarsa o, kafir olmağa layiqdir, yalan sayan şəxs 
deyil. Çünki bu, iftira, batil və əsassız bir yalandır. 
Biz Allah qarşısında şəhadət edirik ki, bu yalandır 
və onu uyduran da yalançıdır. O, insanlara Allahın 
icazə  vermədiyi  bir  şeyi  şəriət  kimi  qəbul 
etdirməyə və dinlərinə, ondan olmayan bir şeyi din 
kimi təqdim etməyə çalışır. Uca Allah isə bu ümmət 
üçün  dini,  bu  iftiradan  on  dörd  əsr  öncə, 
tamamlamış və kamilləşdirmişdir. Ey oxucular, ey 
qardaşlar, diqqətli olun! Belə iftiralara inanmaqdan 
çəkinin  və  onların  aranızda  yayılmasına  imkan 
verməyin.  Çünki  haqq  üzərində  nur  vardır,  onu 
axtaran yanılmaz. Odur ki, haqqı, onun dəlilləri ilə 
axtarın  və  anlamadığınız  mövzularda  elm 
sahiblərindən  soruşun.  Yalançıların  andlarına 
aldanmayın.  Çünki  lənətlənmiş  İblis  də  Adəm  və 
Həvvaya  özünü  onlara  nəsihət  edən  kimi 

göstərərək  and  içmişdi.  Halbuki  o,  ən  böyük 
xəyanətkar və ən böyük yalançı idi. Uca Allah onun 
haqqında belə buyurur: 
﴿








































﴾ 
 (Üstəlik  onlara:  “Şübhə-siz  ki,  mən  sizin 
nəsihətçi-ləri-niz-də-nəm”–  deyə  and  içdi).  [Əraf: 
21].  Ondan  (İblisdən)  və  iftiraçı  davamçılarından 
özünüzü  qoruyun.  Çünki  insanları  aldatmaq  və 
haqq  yoldan  azdırmaq  üçün  onun  və 
davamçılarının nə qədər yalan andları, xəyanətkar 
əhdləri və gözəl bəzədilmiş sözləri vardır. Amma bu 
iftiraçının  ortaya  çıxan  günahlar  barədə 
dediklərinə gəlsək isə bu, həqiqətən baş verən bir 
haldır.  Müqəddəs  Qurani-Kərim  və  pak  Sünnət 
bundan  son  dərəcə  xəbərdarlıq  etmiş  və 
çəkindirmişdir.  Orada  həm  doğru  yol,  həm  də 
kifayət qədər göstəriş vardır. 
Amma  Qiyamət  əlamətləri  barəsində  qeyd 
edilənlərə  gəldikdə  isə  Peyğəmbərin  (sallallahu 
aleyhi va səlləm) hədisləri Qiyamətin əlamətlərini 
açıq şəkildə izah etmiş, Müqəddəs Qurani-Kərim isə 
onlardan  bəzilərinə  işarə  etmişdir.  Kim  bunu 
öyrənmək  istəsə,  onu  Sünnə  kitablarında,  elm  və 
iman sahiblərinin əsərlərində tapa bilər. İnsanların 
belə  bir  iftiraçının  yalanına,  haqqı  batillə 
qarışdırmasına isə ehtiyacı yoxdur. Allah məni, sizi 
və  bütün  müsəlmanları  şeytanların  şərindən, 

azğınların  fitnələrindən,  sapanların  azğınlığından, 
Allahın nurunu ağızları ilə söndürmək və insanlara 
dinlərini qarışdırmaq istəyən Allahın düşməni olan 
batilçilərin  hiylələrindən  qoruyub  saxlasın.  Lakin 
Allah,  düşmənləri  olan  şeytanlar  və  onların 
tərəfdarları  olan  kafirlər  və  inkarçılar  (dinsizlər) 
istəməsələr  belə,  Öz  nurunu  tamamlayacaq  və 
dinini müdafiə edəcəkdir. Allahdan müsəlmanların 
hallarını islah etməsini, onlara haqqa tabe olmağı, 
haqq üzərində sabit qalmağı və bütün günahlardan 
tövbə etməyi nəsib etməsini diləyirik. Həqiqətən O, 
tövbələri  qəbul  edən,  mərhəmətli  və  hər  şeyə 
qadirdir. Allah bizə bəs edər. O nə gözəl Vəkil-dir. 
Qüdrət  və  güc  yalnız  ən  Uca  və  ən  Böyük  Allaha 
aiddir. 
Həmd aləmlərin Rəb-bi olan Allaha məxsusdur. 
Allahın  salat  və  salamı  Onun  sadiq  və  əmin  olan 
qulu  və  Rəsulu  Muhammədin,  onun  ailəsinin, 
səhabələrinin  və  Qiya-mət  günü-nə-dək  gözəl 
tərzdə onların ardınca gedən-lərin üzərinə olsun! 
 
 
*** 

